EkBass/fiwiki-20250220-pages-articles huggingface dataset:
Pavlovski

Pavlovski () on kaupunkimainen taajama ja kaupunkikunta Permin aluepiirin Otšorin piirissä Venäjällä. Se sijaitsee Kaman sivujoen Otšorin varrella 10 kilometriä Otšorin kaupungista kaakkoon. Asukkaita on 3 300 henkeä (vuonna 2009). Paikkakunta on saanut alkunsa vuonna 1816 perustetusta Stroganovien rautatehtaasta. Vuonna 1941 sinne evakuoitiin Bakusta öljynporauslaitteita valmistava konepaja. Kaupunkimaisen taajaman statuksen Pavlovski sai vuonna 1929. Nykyään Pavlovskissa toimii konepaja ja maatalousyritys. Taajamassa on keskikoulu, lasten musiikkikoulu, kulttuuritalo, kaksi kirjastoa ja sairaala. Nähtävyyksiä ovat 1900-luvun alussa rakennetut Pietari-Paavalin kirkko, tehtaan hallintorakennus, koulu ja mestari Kotšerginin talo. Lähistöllä sijaitsee metsäpuisto ja Otšorin rauhoitusalue. Pavlovskista on kotoisin mestarihiihtäjä Alevtina Koltšina. ==Lähteet== Luokka:Otšorin piiri Luokka:Permin aluepiirin kaupunkimaiset taajamat
Novoiljinski

Novoiljinski () on kaupunkimainen taajama ja kaupunkikunta Permin aluepiirin Nytvan piirissä Venäjällä. Se sijaitsee Kaman rannalla 9 kilometriä Nytvasta itään. Asukkaita on 3 500 henkeä (vuonna 2009). Paikkakunta on saanut alkunsa vuonna 1931 perustetusta uittokeskuksesta. Alun perin se kuului Kaman vastarannalla sijaitsevan Novoiljinskojen kylän yhteyteen. Vuonna 1942 Novoiljinski sai kaupunkimaisen taajaman statuksen. Nykyään Novoiljinskojessa toimii puunjalostusteollisuutta. Taajamassa on keskikoulu, metsätekninen koulu, lasten musiikkikoulu, vapaa-ajantalo, kirjasto ja sairaala. Lähistöllä on muinaisia asuinpaikkoja. ==Lähteet== Luokka:Nytvan piiri Luokka:Permin aluepiirin kaupunkimaiset taajamat
Uralski

Uralski () on kaupunkimainen taajama ja kaupunkikunta Permin aluepiirin Nytvan piirissä Venäjällä. Se sijaitsee Kaman rannalla 13 kilometriä Nytvasta koilliseen. Asukkaita on 8 400 henkeä (vuonna 2009). Paikkakunta on saanut alkunsa vuonna 1948 perustetusta ja edelleen toimivasta vaneritehtaasta. Asutuksen nimenä oli aluksi Kamskoje poselje. Vuonna 1961 se sai kaupunkimaisen taajaman statuksen ja nimen Uralski. Taajamassa on keskikoulu, musiikkikoulu, lasten luomistyön keskus, kulttuuritalo, kaksi kirjastoa, museo ja terveysasema. ==Lähteet== ==Aiheesta muualla== * Uralskin kaupunkikunnan sivusto Luokka:Nytvan piiri Luokka:Permin aluepiirin kaupunkimaiset taajamat
Tali

Tali on nautojen ja lampaiden rasvakudoksista erotettua rasvaa.suomenkielitoimisto, https://www.kielitoimistonsanakirja.fi/#/tali Tali oli suosituimpia paistorasvoja aina 1950-luvulle ast. Tali on väriltään hieman kellertävää ja se jähmettyy jääkaapissa kiinteäksi. Talia valmistetaan hauduttamalla pitkään miedossa lämmössä lampaan, naudan tai muiden märehtijöiden pieniksi paloiksi leikattua läskiä. Sulaneesta rasvasta siivilöidään lopuksi pois kollageeninpalat.What Is Tallow? How to Make Beef Tallow. 30.3.2022. https://www.masterclass.com/articles/tallow#4sNfQib0cZlNBsh1wzecSg Tali koostuu pääasiassa steariinihapon triglyseridista (tristeariini) sekä steariinihapon, palmitiinihapon ja öljyhapon sekaglyserideistä, vapaista rasvahapoista sekä pienestä määrästä kolesterolia.Uusi tietosanakirja, Tietosanakirja oy 1960–1966, hakusana tali. Tali sisältää myös omega kolme rasvahappoihin kuuluvia DPA:ta ja DHA:ta. Tali säilyy pari kuukautta huoneenlämmössä ja jääkaapissa noin vuodenWhat Is Tallow? How to Make Beef Tallow. 30.3.2022. https://www.masterclass.com/articles/tallow#4sNfQib0cZlNBsh1wzecSg. == Käyttö == Tali kestää hyvin kuumentamista, minkä vuoksi sitä on käytetty perinteisesti paistamiseen ja kuullottamiseen. Se soveltuu etenkin uppopaistoon paremmin kuin monityydyttymättömiä rasvahappoja sisältävät kasviöljyt. Talia käytetään myös saippuan ja kynttilöiden sekä biodieselin valmistukseen. ==Lähteet== Luokka:Lipidit Luokka:Anatomia Luokka:Ravintorasvat Luokka:Histologia
Votkinskin tekojärvi

thumb|Votkinskin tekojärvi Votkinskin tekojärvi () on Votkinskin vesivoimalaitoksen rakentamisen yhteydessä vuosina 1962–1964 syntynyt Kama- joen patoallas Venäjällä Permin aluepiirissä ja Udmurtiassa. Sen pinta-ala on 1120 neliökilometriä, pituus 365 kilometriä, suurin leveys 9 kilometriä ja keskisyvyys 8,4 metriä. Votkinskin tekojärven rannalla sijaitsevat Permin, Krasnokamskin, Nytvan, Ohanskin, Osan ja Tšaikovskin kaupungit. Järvellä harjoitetaan kalastusta ja laivaliikennettä. Siihen laskevista joista suurimmat ovat Tulva ja Saigatka. Nimitys perustuu voimalaitoksen lähellä sijaitsevaan Votkinskin kaupunkiin. ==Lähteet== Luokka:Venäjän tekojärvet Luokka:Permin aluepiirin maantiede Luokka:Udmurtian maantiede Luokka:Tšaikovskin piiri Luokka:Volgan vesistö
Eduard Marxsen

Eduard Marxsen (23. heinäkuuta 1806 – 18. marraskuuta 1887) oli saksalainen pianisti ja säveltäjä. Hän opiskeli Ignaz von Seyfriedin, Simon Sechterin, Johann Heinrich Clasingin ja Karl Maria von Bockletin johdolla. Hänen omiin oppilaisiinsa lukeutui Johannes Brahms, joka omisti hänelle toisen pianokonserttonsa. Brahmsin opinnot Marxsenin johdolla alkoivat vuonna 1845. == Lähteet == Luokka:Saksalaiset pianistit Luokka:Saksalaiset säveltäjät Luokka:Vuonna 1806 syntyneet Luokka:Vuonna 1887 kuolleet
Olaus Sundergelteus

Olaus Marci Sundergelteus (noin 1551 Ulvila – noin 1601) oli Tarton katolinen kirkkoherra ja Vilnan tuomiokirkon kaniikki. Hän toimi vastauskonpuhdistuksen edustajana, ja sen vuoksi hänelle annettiin tehtäväksi tehdä suomen kielen kielioppi. Mikäli Sundergeltaus teki kieliopin, se olisi ensimmäinen suomen kielen kielioppi, mutta sitä ei ole löytynyt. Olaus Sundergelteuksen isä oli Tukholmasta Ulvilaan muuttanut laivuri Markus Sundergelt. Sundergelt joutui muuttamaan monien muiden ulvilalaisten tavoin vasta perustettuun Helsinkiin, mutta palasi sieltä pian takaisin Ulvilaan. Ulvilasta hän muutti myöhemmin Poriin, jonne Ulvilan kaupunkioikeudet siirtyivät. Olaus Sundergelteus oli todennäköisesti opiskellut Turun katedraalikoulussa, ja hänet oli vihitty papiksi ennen kuin hän meni opiskelemaan Tukholman kuninkaalliseen kollegioon, jossa hän kääntyi katolisuuteen ja ryhtyi kannattamaan Ruotsin vastauskonpuhdistusta. Vuonna 1579 hänet lähetettiin Olmützin jesuiittakollegioon, jossa hänen tehtävänään oli, opiskelun ohella, valmistella suomen kielen kielioppia. Kielioppi tarvittiin, jotta katolisen kirkon katekismus voitaisiin kääntää suomeksi, mutta tätä teosta ei ole löytynyt arkistoista. Suomen kieliopin tekeminen siirrettiin myöhemmin Johannes Jussoilan tehtäväksi.Jussi Nuorteva, Olaus Marci Sundergelteus Biografiasampo. Viitattu 12.12.2023 Sundergelteus palasi Ruotsiin prinssin Sigismundin hoviin vuonna 1581. Ruotsin luterilaisen papiston painostuksesta Sundergelteus joutui kuitenkin palaamaan Poriin, osallistuttuaan eräiden muiden katolisuuden kannattajien tavoin hyökkäykseen luterilaista oppia vastaan. Suomesta hän lähti Puolaan, jossa hänet merkittiin vuonna 1585 jäseneksi Braunsbergin jesuiittakollegion eliittiryhmään, Pyhän Neitsyen ilmoituksen kongregaatioon. Kuningas Sigismundin katolisuudesta huolimatta Kaarle-herttua esti katolisuuden Ruotsissa, ja Sundergelteus jäi Sigismundin hallitsemaan Puolaan. Olaus Sundergelteus toimi ainakin Tarton katolisena kirkkoherrana, ja vuonna 1596 hänet mainitaan Vilnan tuomiokirkon kaniikkina. ==Katso myös== * Rudimenta linguae finnicae breviter delineata ==Lähteet== Luokka:Suomen katolisen kirkon papit Luokka:Jesuiitat Luokka:Tarton historia Luokka:Vironsuomalaiset Luokka:Vuonna 1551 syntyneet Luokka:Vuonna 1601 kuolleet
Mihail Trigoni

Mihail Nikolajevitš Trigoni (, lokakuu 1850 Sevastopol – 18. heinäkuuta 1917 Balaklava, nykyisin osa Sevastopolia) oli venäläinen vallankumouksellinen narodnikki. Mihail Trigoni oli kenraalin poika. Hän valmistui Odessan Novorossijskin yliopistosta. Vuodesta 1875 lähtien hän levitti vallankumouksellista propagandaa sivistyneistön ja upseeriston keskuuteen Ukrainassa. Vuonna 1879 hän liittyi Narodnaja voljan jäseneksi. Lakimiehenä työskennellyt Trigoni oli järjestön toimeenpanevan komitean ensimmäisen kokoonpanon ainoa omalla nimellään toiminut jäsen. Vuonna 1880 hän perusti Narodnaja voljan osaston Odessaan. Trigoni pidätettiin helmikuussa 1881 ja tuomittiin ns. ”kahdenkymmenen oikeudenkäynnissä” kahdeksikymmeneksi vuodeksi vankilaan. Hän kärsi tuomion Pietari-Paavalin linnoituksessa ja Pähkinälinnan vankilassa. Vuonna 1902 hänet karkotettiin Sahalinille. Vuodesta 1906 lähtien Trigoni asui Krimillä. ==Lähteet== Luokka:Narodnikit Luokka:Vuonna 1850 syntyneet Luokka:Vuonna 1917 kuolleet
Naisen päivä

Naisen päivä (myös nimellä Koston enkeli, , uudelleenjulkaistuna I Spit on Your Grave) on vuonna 1978 ensi-iltansa saanut yhdysvaltalainen kauhuelokuva, jonka ohjasi ja käsikirjoitti Meir Zarchi. Suomalaisissa videovuokraamoissa se oli nimellä Koston enkeli. Se kuuluu ns. raiskaus ja kosto -elokuviin, joiden keskeisenä juonena oli raiskaus ja sen jälkeinen kosto ja joiden esikuvana on Wes Cravenin ohjaama Viimeinen talo vasemmalla (1972). Naisen päivä oli raiskaus ja kosto -elokuvien pahamaineisin teos. Siinä kuvattu raiskauskohtaus kestää yli 40 minuuttia.Hänninen & Latvanen, s. 372-373 Naisen päivä sai ilmestyttyään murska-arviot kriitikoilta. Esimerkiksi Gene Siskel ja Roger Ebert varoittivat elokuvan inspiroivan naisiin kohdistuvaan väkivaltaan.Schubart, s. 92 Ohjaaja Zarchi on puolustanut elokuvaansa sillä, että hän sai inspiraationsa elokuvan tekemiseen jouduttuaan todistamaan raiskaustapausta ja yhteiskunnallisten laitosten välinpitämättömyyttä asialle. Jotkut kriitikot ovatkin yrittäneet nähdä Naisen päivässä feminististä sanomaa.Rockoff, s. 65 Naisen päivän videojulkaisu nousi 1980-luvulla Yhdistyneessä kuningaskunnassa vuokrauslistojen kärkipaikoille. Se oli suositumpi kuin monet suurten elokuvayhtiöiden tuotteet. Osaltaan juuri Naisen päivän suosion jälkeen videosensuuri levisi nopeasti 1980-luvulla. Elokuva filmatisoitiin uudelleen vuonna 2010, ja uusintafilmatisointi sai kaksi jatko- osaa. Alkuperäisen elokuvan jatko-osa julkaistiin vuonna 2019. == Roolit == == Kohtelu Suomessa == Valtion elokuvatarkastamo asetti elokuvalle ennakkotarkastuksessa 8.1.1980 ikärajan KK (Kokonaan kielletty), joten elokuvan esittäminen ja levittäminen Suomessa oli lainvastaista. == Lähteet == * * * === Viitteet === Luokka:Yhdysvaltalaiset kauhuelokuvat Luokka:Yhdysvaltalaiset rikoselokuvat Luokka:Vuoden 1978 yhdysvaltalaiset elokuvat Luokka:Kokonaan kielletyt elokuvat Suomessa Luokka:Raiskaus ja kosto -elokuvat
Maailmasta

Maailmasta on Roni Martin & Jukka Orma Tanssiinkutsu -yhtyeen moderneja tulkintoja Pentti Saarikosken runokokoelmasta "Maailmasta" vuodelta 1961 Roni Martinin säveltäminä ja Jukka Orman sovittamina kappaleina, jotka saivat ensiesityksensä Helsingin Juhlaviikkojen Huvilateltassa kesällä 2004. Levyssä yhdistyy muun muassa soul, funk, jazz, rock ja flamenco, ja siinä on todennäköisesti ensimmäinen Suomessa levynä julkaistu rock-kokoonpanon ja flamencotanssijan yhteistyö. Levyn kansi on Rosa Liksomin näkemys Pentti Saarikoskesta eli "Jaloilleen noussut siili". Ilmestymisvuonnaan levy valittiin yhdeksi kriitikoiden vuoden levyistä Helsingin Sanomissa. == Kappaleet == # Manannan McLir # Perintöhattu # Suurkaupungit # Syntymäpäivä # Hullun Miehen Hevonen # Päivä # Nukke # Portugalin Kuu # Muistoruno # Asemat 1 & 2 == Kokoonpano == * Roni Martin * Jukka Orma * Kaari Martin * Didier * Alf Forsman * Rauli Rantanen * Tero Siitonen == Lähteet == * Levy Discogs.com sivustolla * Cd:n kansivihkonen Luokka:Vuoden 2004 albumit Luokka:Roni Martinin albumit
Roni Martin (albumi)

Roni Martin on Roni Martinin soololevy, joka julkaistiin 24. helmikuuta 2010. Valtaosan levyn soittimista on soittanut Martinin lisäksi levyn tuottaja Didier Selin. Lisäksi levyllä vierailee Jukka Orma, Kaari Martin ja Antero Priha. Levyn kannessa on Rosina Wachtmeisterin maalaus Massimo Gatto Della Rocca. Ronin kappaleista suurin osa on Ronin itsensä tekemiä. Lisäksi kappaleet Tilapäisiä, Jos pitäs ja Balladi unohtamisen helppoudesta on Roni säveltänyt yhdessä Didier Selinin kanssa. == Kappaleet == # Runoilija # Mustalaispoika # Eurooppa # Vehiculos Longos # Korppi Ja Kello # Rakkaus On Sotaa # Madridin Torilla # Tilapäisiä # Unilaulu # Jos pitäis # Balladi unohtamisen helppoudesta == Kokoonpano == * Roni Martin * Jukka Orma * Kaari Martin * Didier == Lähteet == * Levy Discogs.com sivustolla * CD:n kansivihkonen === Viitteet === Luokka:Vuoden 2010 albumit Luokka:Roni Martinin albumit Luokka:Didier Selinin tuottamat albumit
Vaarallinen suhde

Vaarallinen suhde (Fatal Attraction) on yhdysvaltalainen Adrian Lynen ohjaama jännityselokuva vuodelta 1987. Sen pääosissa ovat Michael Douglas, Glenn Close ja Anne Archer. Elokuva oli ilmestymisvuonnaan suosittu, ja se olikin Yhdysvaltain toiseksi tuottoisin elokuva vuonna 1987. Vaarallinen suhde sai myös kuusi Oscar-ehdokkuutta, joihin kuuluivat muun muassa paras elokuva ja paras naispääosa (Close). Elokuva kertoo aviomiehestä (Michael Douglas), joka pettää vaimoaan (Anne Archer) tuntemattoman naisen (Glenn Close) kanssa. Häiriintynyt nainen tulee pakkomielteiseksi miehestä, joka torjuu hänet yhden yön suhteen jälkeen.Hänninen & Latvanen, s. 386 Psykiatrit ja elokuvaekspertit ovat keskustelleet hahmo Alex Forresterin käytöstä ja hahmon oireita on käytetty elokuvaesimerkkinä rajatilapersoonallisuudesta. Elokuvassa ilmeneviä oireita on kuitenkin pidetty liioiteltuina. Vaarallisen suhteen menestystä seurasi useita muita elokuvia, jotka olivat kauhu- ja jännityselokuvan välimaastossa. 1990-luvun valeslashereita ovat esimerkiksi Käsi, joka kehtoa keinuttaa, Cape Fear, Vihollinen vuoteessani, Basic Instinct – vaiston varassa ja Shallow Grave – Murhaleikki.Jones, s. 48 The New York Timesin kriitikot valitsivat Vaarallisen suhteen vuonna 2004 yhdeksi kaikkien aikojen tuhannesta parhaasta elokuvasta. == Näyttelijät == == Lähteet == * * ===Viitteet=== == Aiheesta muualla == * * Luokka:Yhdysvaltalaiset psykologiset jännityselokuvat Luokka:Vuoden 1987 yhdysvaltalaiset elokuvat Luokka:Adrian Lynen ohjaamat elokuvat Luokka:Yhdysvaltalaiset uudelleenfilmatisoinnit Luokka:Paramount Picturesin elokuvat
HMS Biter

HMS Biter on ollut kuuden Britannian Kuninkaallisen laivaston aluksen nimenä. * HMS Biter (1797), Acute-luokan 12-tykkinen tykkivene * HMS Biter (1804), Archer-luokan 12-tykkinen tykkipriki * HMS Biter (1855), Dapper-luokan puinen potkurilla varustettu tykkivene * HMS Biter (1905), proomu * HMS Biter (D97), Avenger-luokan saattuetukialus * HMS Biter (P270), Archer-luokan partiovene
Attacker-luokka (saattuetukialus)

Attacker-luokka oli Britannian kuninkaallisen laivasto yhdentoista saattuetukialuksen muodostama alusluokka. Ne olivat alun perin vuokraus-ja lainauslain nojalla luovutettuja Yhdysvaltain laivaston Bogue-luokan aluksia, joiden tilalle Yhdysvaltain laivasto tilasi saman nimiset alukset. == Aseistus == Alukset oli aseistettu merimaalien torjuntaan kahdella alakulmilla käytettävällä neljän tuuman tykillä. Aluksille Yhdysvalloissa asennetut tykit vaihdettiin Britteinsaarilla brittiläisiin. Aluksilla oli ilmapuolustusta varten 8 kappaletta 40 millimetrin ja 10-35 kappaletta 20 millimetrin ilmatorjuntatykkejä. Lentokoneita aluksille voitiin sijoittaa 19-24 kappaletta. == Alukset == Attacker-luokkaChesneau, Roger s. 112 Alkuperäinen nimi Laskettu vesille HMS Palvelukseen Kohtalo USS Barnes (CVE-7) 27. syyskuuta 1942 Attacker 30. syyskuuta 1942 myyty kaupplaivaksi 1946 USS Altamaha (CVE-6) 4. huhtikuuta 1942 HMS Battler 15. marraskuuta 1942 myyty romutettavaksi 1946 USS Breton (CVE-10) 28. helmikuuta 1943 HMS Chaser 9. huhtikuuta 1943 myyty kauppalaivaksi 1946, romutettu 1972 tai 1973 USS Croatan (CVE-14) 4. huhtikuuta 1942 HMS Fencer 27. helmikuuta 1943 myyty kauppalaivaksi 1947, romutettu 1975 USS Block Island (CVE-8) 22. toukokuuta 1942 HMS Hunter 11. tammikuuta 1943 myyty kauppalaivaksi 1947, romutettu 1965 USS St. George (CVE-17) 18. heinäkuuta 1942 HMS Pursuer 14. kesäkuuta 1943 romutettu 1946 \- 16. heinäkuuta 1942 HMS Ravager 25. huhtikuuta 1943 myyty kauppalaivaksi 1946, romutettu 1973 \- 20. kesäkuuta 1942 HMS Searcher 7. huhtikuuta 1943 Palautettu Yhdysvaltain laivastolle 1945, myyty 1952 USS Hamlin (CVE-15) 5. maaliskuuta 1942 HMS Stalker 21. joulukuuta 1942 myyty kauppalaivaksi 1946, romutettu 1975 USS Prince William (CVE_19) 7. toukokuuta 1942 HMS Striker 18. toukokuuta 1943 romutettu 1948 \- 7. maaliskuuta 1942 HMS Tracker 31. tammikuuta 1943 myyty kauppalaivaksi 1946, romutettu 1964 ==Lähteet== * * === Viitteet === *
Matthaeus Pipelare

Matthaeus Pipelare (n. 1450 – n. 1515http://www.allmusic.com/artist/q4910) oli alankomaalainen säveltäjä. Hän toimi reilun kahden vuoden ajan kuoromestarina ’s-Hertogenboschissa – juurikaan muuta hänen elämästään ei tiedetä.http://etd.lsu.edu/docs/available/etd-0828103-132935/ Pipelaren tuotantoon kuuluu sekä maallista että hengellistä musiikkia. Hänen teostensa joukossa on esimerkiksi messuja ja motetteja. Häneltä on säilynyt myös chansoneita.http://www.jstor.org/pss/740855 == Lähteet == Luokka:Alankomaalaiset säveltäjät Luokka:Renessanssisäveltäjät Luokka:1400-luvulla syntyneet Luokka:1500-luvulla kuolleet
Antti Kauppinen

Antti Kauppinen (s. 1972 Joensuu) on käytännöllisen filosofian professori Helsingin yliopistossa. Kauppinen väitteli vuonna 2008 Helsingin yliopiston Käytännöllisen filosofian laitokselta aiheenaan filosofinen moraalipsykologia. Hänen artikkeliväitöskirjansa oli otsikoitu Essays in philosophical moral psychology. Aiemmin hän on toiminut filosofian lehtorina Trinity Collegessa Dublinissa sekä akatemiatutkijana Tampereen yliopistossa. Kauppisen erikoisaloja ovat metaetiikka ja normatiivinen etiikka. Hän tarkastellut työssään muun muassa hyvinvointia sekä tunteiden ja asenteiden merkitystä moraalissa. == Lähteet == == Aiheesta muualla == *Antti Kauppinen Helsingin yliopiston tutkimusportaalissa (helsinki.fi) *Antti Kauppinen PhilPeople- portaalissa (philpeople.org) Luokka:Suomalaiset filosofit Luokka:Helsingin yliopiston professorit Luokka:Suomalaiset professorit Luokka:Vuonna 1972 syntyneet Luokka:Elävät henkilöt
Langley (mittayksikkö)

Langley (Ly, ly) on pinta-alayksikölle saapuvan säteilyn energian mitta. Se on kalori neliösenttimetriä kohti eli cal/cm². Tällöin langley on 41840,00 J/m² eli 41,84 kJ/m2. Langley on nimetty vuosina 1834-1906 eläneen Samuel Pierpont Langley:n mukaan vuonna 1947. Luokka: Energian yksiköt
9 Metis

9 Metis (symboli: ) on suurehko pikkuplaneetta, joka kiertää Aurinkoa asteroidivyöhykkeellä Marsin ja Jupiterin välissä. Rataelementtiensä mukaan se luetaan päävyöhykkeen asteroideihin. Metisin löysi A. Graham vuonna 1848. Asteroidi sai nimensä kreikkalaisen mytologian Metis-titaanin mukaan. Metisin ja toisen pääasteroidivyöhykkeen asteroidin nimeltä Amalthea on spektrofotometristen tutkimusten avulla huomattu olevan samaa alkuperää. Niiden uskotaan olevan jäänteitä pikkuplaneettaryhmästä, jonka pienemmät jäsenet ovat hävinneet ajan kuluessa. Ryhmän hajotessaan muodostaneen pikkuplaneetan arvioidaan olleen läpimitaltaan 300-600 kilometriä. Metis- asteroidia ei pidä sekoittaa saman nimiseen Jupiterin kuuhun. Metis oli yksi monista 1850-luvun tuntumassa löytyneistä asteroideista. Ensimmäisinä löytyneitä asteroideja oli pidetty planeettoina, mutta kun yhä uusia rupesi löytymään vuodesta 1845 (Astraea löytyi kyseisenä vuonna) lähtien kiihtyvällä tahdilla, niin ne menettivät pian asemansa. ==Katso myös== *52 Europa *85 Io *113 Amalthea *204 Kallisto *1036 Ganymed ==Lähteet== *JPL Small-Body Database Browser: 9 Metis *9 Metis and 113 Amalthea: A Genetic Asteroid Pair * *Discovery Circumstances: Numbered Minor Planets (1)-(5000): Minor Planet Center * Hubble Images of Asteroids Help Astronomers Prepare for Spacecraft Visit *When did the asteroids become minor planets? Luokka:Päävyöhykkeen asteroidit
Paperipyyheannostelija

Paperipyyheannostelija on käsien pyyhkimiseen tarkoitettu laite, jota käytetään pääasiassa julkissa WC-tiloissa. Laite voi olla elektroninen, jolloin se toimii automaattisesti, tai se voi olla manuaalinen, jolloin paperirullaa on vedettävä itse. Luokka:Peseytyminen
Fenytoiini

Fenytoiini eli 5,5-difenyylihydantoiini (C15H18N2O2) on epilepsian ja rytmihäiriöiden hoitamiseen käytettävä lääkeaine. Fenytoiini on hydantoiinin johdannainen. Karbamatsepiini on jossain määrin korvannut fenytoiinin epilepsialääkkeenä. == Synteesi == Fenytoiinia voidaan syntetisoida monella tavalla. Erään synteesin lähtöaineina ovat urea ja bentsiili. Reaktio on emäksellä katalysoitu additioreaktio. Yhdistettä voidaan synteisoida myös bentsofenonista ja ammoniumkarbonaatista. == Vaikutusmekanismi ja metabolia == Fenytoiinin toiminta perustuu natriumionikanavien salpaamiseen ja neuronaalisten solukalvojen tasapainottamiseen. Maksan CYP2C9 on tärkein lääkeainetta metaboloiva entsyymi. Entsyymi hydroksyloi fenytoiinin eli liittää bentseenirenkaaseen hydroksyyliryhmän. Nämä aineenvaihduntatuotteet ovat lääkeaineina tehottomia. Sydänvaikutuksiensa vuoksi fenytoiinia on myös käytetty sydänlääkkeenä. Se vaikuttaa solukalvojen natrium-kalium-pumppuun, ja täten parantaa sähköisten impulssien johtumisnopeutta sydänlihaksessa. On myös arveltu, että fenytoiinin keskushermostovaikutukset saattavat epäsuorasti vaikuttaa rytmihäiriötaipumukseen. Samasta syystä digitalismyrkytyksessä on katsottu lääkkeestä olevan mahdollisesti hyötyä. == Sivuvaikutukset == Fenytoiinin sivuvaikutuksia voivat olla silmävärve eli nystagmia, uneliaisuus, ihottuma ja suolisto-oireet. Vakavampi, ja harvinaisempi, sivuvaikutus on lääkkeestä aiheutuva maksatulehdus. Fenytoiinilääkinnän seurauksena foolihappopitoisuudet ihmiskehossa pienenevät. Ruiskeena annettuna yhdiste voi aiheuttaa hypertensiaa. Fenytoiini voi lisätä pienessä määrin sikiön kehittymisvaurioiden riskiä raskauden alkuvaiheessa. == Lähteet == == Aiheesta muualla == *Lääkelaitos: Hydantin (pdf) *KEGG: Phenytoin *ChemBlink: 5,5-Diphenylhydantoin Luokka:Antikonvulsantit Luokka:Sydänlääkkeet Luokka:WHO:n tärkeimmät lääkkeet Luokka:Natriumkanavan salpaajat
Sähkösuunnittelija

Sähkösuunnittelija on sähkötekniikka-alan ammatti. Sähkösuunnittelijan tehtäviin kuuluu kaikki rakennuksiin liittyvä sähköistyksen ja kaapeloinnin suunnittelu. Hankkeen tehtävät on kuvattu RT-kortissa, joka tarkoittaa talotekniikan suunnittelun tehtäväluetteloa.Arkkitehtitoimistojen liitto (ATL) ry Viitattu 28. toukokuuta 2010. ==Lähteet== Luokka:Teknisen alan ammatit
Ištarin portti

Ištarin portti (assyriaksi ܕܵܪܘܲܐܙܲܐ ܕܥܵܐܫܬܲܪ, Darwaza D'Ishtar) oli Babylonin sisemmän kaupungin kahdeksas portti. Nebukadressar II rakennutti sen noin vuonna 575 eaa. kaupungin pohjoispuolelle. Seremoniaportti oli omistettu babylonialaiselle jumalattarelle Ištarille. Babylonin muuriin kuulunut portti oli alun perin yksi seitsemästä ihmeestä, kunnes Aleksandrian majakka syrjäytti sen 500-luvulla jaa. ==Portin materiaalit ja rakenne== Ištarin portin rakennusaineena olivat lapislatsulilla sinisiksi lasitetut tiilet, joissa oli reliefikuvioina sirrušeja eli lohikäärmeitä ja alkuhärkiä. Portin kahdessa tornissa oli hammaslaitainen yläreuna kuten kaupungin muureissa. Portin katto oli tehty libanoninsetristä. Portin läpikulun ja juhlakulkuekadun seinillä oli noin 120 lasitetuista tiilistä tehtyä leijonareliefiä. ==Portin rekonstruktiot ja osat eri puolilla maailmaa== Pergamon-museoon Berliiniin on rakennettu portin rekonstruktio. Materiaalina oli Robert Koldeweyn arkeologisissa kaivauksissa 1902–1914 löytämät osat. Rekonstruktio viimeisteltiin 1930-luvulla. Portti oli alun perin kaksoisportti, mutta Berliinissä on esillä vain portin pienempi etuosa. Laajempi takaosa ei mahtunut museoon, joten sitä säilytetään varastossa. Portin ja leijonakuvioiden osia säilytetään eri museoissa. Istanbulin arkeologisella museolla on leijonia, lohikäärmeitä ja härkiä. Röhssin museossa Göteborgissa on yksi leijona ja yksi lohikäärme. Portin osia on myös muun muassa Louvressa, Münchenissä ja yhdysvaltalaisissa museoissa. Pienikokoisempi ennallistus portista rakennettiin Saddam Husseinin aikana Irakiin museon sisäänkäynniksi. Portti jäi kesken ja se kärsi vaurioita Irakin sodassa. == Kuvia == Tiedosto:Ishtar-gate-بوابة-عشتار.jpg|Portin jäännöksiä arkeologisten kaivausten jälkeen 1930-luvulla. Tiedosto:Ishtar Gate Dragon.JPG|Portin alkuhärkiä ja lohikäärmeitä Istanbulin arkeologisessa museossa. Tiedosto:Pergamonmuseum Ishtartor 02.jpg|Yksi portin lohikäärmeistä Pergamon- museossa. Tiedosto:Pergamon Museum Berlin 2007085.jpg|Nebukadnessar II:n omistuskirjoitus, jota säilytetään Pergamon-museossa. Tiedosto:Berlín - Pergamon - Porta d'Ishtar - Lleons.JPG|Leijonia ja kukkakuvioita Pergamon- museosta. Tiedosto:Ihstar Gate RB.JPG|Irakissa tehty portin pienennetty replika Babylonissa vuonna 2004. ==Lähteet== == Aiheesta muualla == *Röhssin museon leijona Göteborgissa Luokka:Babylon Luokka:Mesopotamian taide Luokka:Pergamon-museo Luokka:Portit Luokka:Uudelleenrakennetut rakennukset ja rakennelmat
Glutetimidi

Glutetimidi (2-etyyli-2-fenyyliglutarimidi) on piperidindionijohdoksiin kuuluva lääkeaine.Lääkkeet ja niiden käyttö, 1977: s. 174 Näistä käytetään myös nimitystä piperidiini-sarja, joista ensimmäiset tuotteet onnistuttiin syntetisoimaan vuonna 1952.Vartiainen I., 1960: s. 37 Glutetimidin tuotenimi lääkemarkkinoilla oli Doriden, ja sitä käytettiin unilääkkeenä. Sen vaikutus alkaa noin 30–60 minuutissa ja kestää keskimäärin 6–8 tuntia. Joskus vaikutus on saattanut kestää jopa 10 tuntia, toisinaan vain 4 tuntia. Lääkkeellä on myös lievää spasmolyyttista eli antikonvulsiivista (antiepileptistä) relaksoivaa, lihasjännitystä laskevaa vaikutusta. Sitä ei kuitenkaan käytetty lääkkeenä epilepsiaan. Glutetimidin siedettävyyttä on pidetty varsin hyvänä. Sen teho on muistuttanut paljolti keskipitkän vaikutuksen omaavia barbituraatteja. Tämä pätee sekä kemiallisen rakenteen että vaikutusten suhteen. Lääke soveltui käytettäväksi barbituurihapon johdosten tavoin, joskaan ei niitä merkittävästi parempana. Pitkäaikaiskäyttö saattoi johtaa tottumiseen eli habituaatioon sekä lääkeriippuvuuteen. Lääkkeen annoskoko on ollut 500 mg. Lääke otettiin suun kautta, eli peroraalisesti. Glutetimidi vedettiin myöhemmin markkinoilta siihen liittyneen väärin- ja sekakäytön johdosta. Väärinkäytön laajuudesta ei ole tietoa tässä yhteydessä saatavilla. Glutetimidi oli käytössä Suomessa vielä ainakin 1970-luvun lopulla. == Sivuvaikutukset == Sivuvaikutuksina joskus on kuvattu esiintyneen ihottumaa, pahoinvointia (nauseaa) ja oksentelua (vomitusta). == Yliannostus == Suuret annokset ovat alentaneet radikaalisti verenpainetta eli aiheuttaneet hypotensiota. == Kirjalliset lähteet == * Vartiainen, Ilmari: Lääkeaineoppi, WSOY-SHKS, 1960 (s. 37) * 1974 Therapia Fennica TF-74 (s. 643) * Alfering- Olli-Tuomi: Lääkkeet ja niiden käyttö, WSOY-SHKS, 1977 (s. 174) === Viitteet === == Aiheesta muualla == *PubChem: Glutethimide *DrugBank: Glutethimide *KEGG: Glutethimide *ChemBlink: DL-Glutethimide Luokka:Unilääkkeet Luokka:Piperidiinit
Etklorvynoli

Etklorvynoli eli etklorvinoli (etyyli-2-kloorivinyylietinyylimetanoli), Arvynol sekä Placidyl oli käytössä Suomessa 50-luvulta alkaen. Se on nykyään käytöstä poistettu lääkeaine, mutta sitä oli saatavilla vielä 70-luvun tietämillä.Alfering-Olli-Tuomi: Lääkkeet ja niiden käyttö, WSOY-SHKS 1977: s. 173. Etklorvynoli on lyhytvaikutteinen unilääke nukahtamisen helpottumista varten. Sen vaikutus kesti keskimäärin 2–5 tuntia. Etklorvynoli kuuluu tertiääristen karbinolien ryhmään, joita onnistuttiin syntetisoimaan 50-luvun keskivälin aikoihin. Lääkeaineen annoskoot ovat vaihdelleet välillä 250–750 mg. Etklorvynoli oli kapseliin suljettuna nestemäisessä muodossa. Sen vaikutus alkoi suhteellisen nopeasti, noin 15–30 minuutissa. Lääke hajosi myös nopeasti elimistössä, mikä tapahtui maksassa. Samanaikainen alkoholin käyttö saattoi tehostaa etklorvynolin vaikutusta, jopa vaarallisessa suhteessa. Etklorvynolin käytön aikana saattoi kehittyä, tapatottumus eli habituaatio sekä lääkeriippuvuus. Siksi sillä ei katsottu olevan mitään selkeätä etuisuutta barbituraatteihin verrattuna. == Sivuoireet == Sivuoireina on saattanut esiintyä ihottumaa, joskin vähäisissä määrin. Myös maksavaurioita on kuvattu. == Etklorvynoliin liittyvä lääkeainemyrkytys == Terapia Fennica TF-74 kuvaa lääkeaineiden myrkytyksiä käsittelevässä osuudessaan, etklorvynolin ja etinamaatin ns. terapeuttista aluetta jopa erittäin kapeaksi. Tämä tarkoittaa lääkkeellä ilmaantuvan varsin herkästi toksisia ominaisuuksia. Lähdetiedon pohjalta jopa 10 × 250 mg:n (yhteismäärä tuolloin 2,5g) kapselin ottaminen olisi voinut koitua fataaliksi. Etklorvynolin aiheuttamia myrkytystiloja on kuvailtu varsin vakaviksi. Pääoireina esitettiin kapillaarivaurion aiheuttama keuhkoödeema (nesteen keräytyminen elimeen) sekä anuria.TF-74, 1977: s. 1121 == Etinamaatti ja metyyliparafynoli == Toinen samaan kemialliseen ryhmään kuulunut lääkeaine on ollut etinamaatti (1-etynyylisykloheksyylikarbamaatti). Sen markkinointiniminä on ollut Valmid ja Valamin.TF-74, 1977: s. 1120 Samaan tertiääristen karbinolien ryhmään lukeutuu vielä kolmas, joskin huomattavasti vähemmän tunnettu nukahtamislääke: metyyliparafynoli eli metyylipentinoli. Sen markkinointinimenä oli ollut Dormison.Vartiainen: Lääkeaineoppi, WSOY-SHKS 1960 Molempien annosmäärät 500 mg vaikuttavaa ainetta tablettia taikka kapselia kohden. == Lähteet == * Vartiainen, I.: Lääkeaineoppi, WSOY-SHKS 1960. (s. 38) * Lääketieteen kandidaattiseura ry., Helsinki, 1977: 1974 Therapia Fennica TF-74 (s. 606, 630, 643–644, 1121) * Alfering-Olli-Tuomi: Lääkkeet ja niiden käyttö, WSOY-SHKS 1977 (s. 173) ===Viitteet=== == Aiheesta muualla == *PubChem: Ethchlorvynol *DrugBank: Ethchlorvynol *KEGG: Ethchlorvynol Luokka:Sedatiivit
Djamel Mesbah

Djamel Mesbah (, s. 9. lokakuuta 1984 Zighoud Youcef, AlgeriaLa Fiche de Djamel MESBAH DZFoot Viitattu 28.5.2010 ) on algerialais-ranskalainen jalkapalloilija, pelipaikaltaan vasen keskikenttälaituri. Hän edustaa Serie A:ssä pelaavaa Parmaa. ==Ura== Mesbah syntyi Algeriassa, mutta muutti jo lapsena Ranskaan Annecy-le-Vieux'iin, jossa hän aloitti jalkapalloilun noin 11-vuotiaana.Interview de Djamel Mesbah : "Ma priorité actuelle, confirmer" DZFoot 2004 Viitattu 28.5.2010 Tuolloin hän pelasi useimmiten hyökkääjänä. Sittemmin Mesbah muutti Sveitsiin, jossa hän edusti Servetten junioreita ennen kuin sai kutsun edustusjoukkueeseen. Häntä peluutettiin enimmäkseen laitahyökkääjänä ja välillä laitapuolustajana. Yhden kauden jälkeen Mesbah siirtyi Sveitsin suurimpiin seuroihin lukeutuvaan FC Baseliin vuonna 2004. Peliaikaa ei kuitenkaan tullut ja hänet lainattiin Ranskaan Lorientiin tammikuussa 2006. Peliaikaa ei tullut Mesbahin loukkannuttua ennen avausottelua. Kesällä 2006 hän allekirjoitti kahden vuoden sopimuksen Aaraun kanssa, jossa peliaikaa tuli runsaasti. Mesbah kuitenkin jatkoi matkaansa Luzerniin heinäkuussa 2008. Hänet kuitenkin lainattiin syyskuussa 2008 Italiaan Serie B:ssä pelanneeseen Avellinoon. Kauden päätyttyä toinen Serie B:ssä pelannut seura Lecce osti Mesbahin heinäkuussa 2009.Transfert DZ 2009/2010 Viitattu 28.5.2010 Avauskausi Leccessä osoittautui menestyksekkääksi joukkueen voitettua Serie B:n kauden päättääksi ja nousi Serie A:han kaudelle 2010–2011. 18\. tammikuuta 2012 Mesbah siirtyi neljän ja puolen vuoden sopimuksella AC Milaniin.http://www.acmilan.com/it/news/breaking_news_show/20078 ==Maajoukkueura== Mesbah sai kutsun Algerian maajoukkueeseen toukokuussa 2010, kun Rabah Saâdane nimesi alustavan joukkueen vuoden 2010 MM-kisoihin.World Cup 2010: Rabah Saadane Announces Provisional Algeria Squad Goal.com 4.5.2010 Viitattu 28.5.2010 Hän pelasi ensimmäisen ottelunsa Algerian paidassa 28. toukokuuta 2010 Irlantia vastaan. ===MM-kisat 2010=== Toisen ottelunsa Mesbah pelasi vuoden 2010 MM-kisoissa 18. kesäkuuta 2010 Englantia vastaan tultuaan vaihdosta kentälle. ===MM-kisat 2014=== Mesbah valittiin vuoden 2014 MM- kisoihin. Hän pelasi avausottelunsa alkulohkon toisessa ottelussa Etelä-Koreaa vastaan ja oli myös avauksessa kolmannessa ottelussa Venäjää vastaan. Algerian kisat päättyivät neljännesvälieriin. ==Saavutukset== *Sveitsin mestaruus: 2005 *Serie B:n mestaruus: 2010 ==Lähteet== ==Aiheesta muualla== * worldfootball Luokka:Algerialaiset jalkapalloilijat Luokka:Vuonna 1984 syntyneet Luokka:Elävät henkilöt
Some People Have Real Problems

__NOTOC__ Some People Have Real Problems on australialaisen laulaja- lauluntekijä Sian albumi vuodelta 2008. == Kappaleet == === Standardipainos === # Little Black Sandals – 4:14 # Lentil – 4:27 # Day Too Soon – 4:24 # You Have Been Loved – 4:23 # The Girl You Lost to Cocaine – 2:40 # Academia – 3:16 # I Go to Sleep – 3:47 # Playground – 3:29 # Death by Chocolate – 5:03 # Soon We’ll Be Found – 4:21 # Electric Bird – 4:26 # Beautiful Calm Driving – 5:02 # Lullaby – 9:55 #* Buttons (piiloraita) Sia Music - Some People Have Real Problems === Australian Tour Edition CD 2 === # # # # # # # # MusicBrainz - Some People Have Real Problems (Bonus Disc: The Remixes) == Arvostelut == * Metacritic: 64/100Metacritic: Reviews for Some People Have Real Problems by Sia * Allmusic: Allmusic review * Pitchfork: 4.8/10Pitchfork Media: Album review ==Listasijoitukset== Lista Korkein sijoitus Australia (ARIA Chart) Aria Charts 41 Australia (Australian Independent Album Charts) 1 Belgia (Flanders) 83 Ranska 58 Yhdysvallat (Billboard 200) 26 Yhdysvallat (Top Modern Rock/Alternative Albums) 5 ==Lähteet== ==Aiheesta muualla== * Sia Music - Some People Have Real Problems Luokka:Vuoden 2008 albumit Luokka:Sian albumit
Porkkala

Porkkala voi viitata muun muassa näihin: ==Maantieteellisenä nimenä== *Porkkalanniemi, Suomenlahteen työntyvä niemi Kirkkonummella *Porkkalan vuokra-alue, Neuvostoliiton 1944–1956 vuokraama alue, joka käsitti Porkkalanniemen lähiympäristöineen *Porkkala, kylä Kirkkonummella Porkkalanniemellä *Porkkala, kylä Kärsämäellä ==Aluksen nimenä== * miinalaiva Porkkala, vuonna 1940 valmistunut Suomen merivoimien alus * miinalautta Porkkala, vuonna 1991 valmistunut Suomen merivoimien alus ==Sukunimenä== * Christina Porkkala, ent. von Gerich (1919–1998), suomalainen diplomiekonomi ja Suomi-Neuvostoliitto-Seuran pääsihteeri * Iivari Porkkala (1882–1966), suomalainen maallikkosaarnaaja ja kristillinen kirjailija * Veikko Porkkala (1908–2009), suomalainen ammattiyhdistysaktiivi
Neuromyotonia

Neuromyotonia, joka tunnetaan myös nimellä Isaacsin syndrooma, on harvinainen neurologinen sairaus, jolle on ominaista jatkuva ei-tahdonalainen lihasaktiviteetti. Sairaus voi olla joko perinnöllinen tai hankittu, joista jälkimmäinen muoto on yleisempi. Hankittuna se voi johtua monenlaisista tekijöistä, kuten esimerkiksi myrkyllisille aineille altistumisestaPeripheral nerve hyperexcitability syndromes. Rev Neurosci. 2015;26(2):239-51. https://www.ncbi.nlm.nih.gov/pubmed/25719304. Viimeisimpien tutkimusten valossa sairautta pidetään autoimmuunina. == Oireet == Jatkuva lihasaktiviteetti ilmenee lihasnykinänä eli faskikulaatioina ja myokymiana. Tyypillisiä oireita ovat myös lihaskrampit, lihasjäykkyys, liikahikoilu ja tuntohäiriöt. == Diagnostiikka == Neuromyotonian diagnosoinnissa voidaan oirekuvan tukena käyttää ENMG-tutkimusta. Verestä voidaan n. 40 %:ssa tapauksista havaita vasta-aineita jänniteherkille kalium-kanaville (VGKC-Ab). == Hoito == Sairaudelle ei ole parantavaa hoitoa. Epilepsialääkkeet, kuten muun muassa karbamatsepiini, helpottavat useimmiten oireita merkittävästi. == Lähteet == * Hart IK, Maddison P, Newsom-Davis J, et al. Phenotypic variants of autoimmune peripheral nerve hyperexcitability. Brain 2002. === Viitteet === Luokka:Neurologiset sairaudet
Lady Croissant

__NOTOC__ Lady Croissant on australialaisen laulaja-lauluntekijä Sian livealbumi vuodelta 2007. Albumi sisältää kahdeksan Bowery Ballroomissa New Yorkissa äänitettyä live-kappaletta sekä studioraidan Pictures. ==Kappaleet== # Pictures (Dan Carey, Sia Furler) – 3:37 # Don't Bring Me Down (Furler, Blair MacKichan) – 4:36 # Destiny (Sophie Barker, Henry Binns, Furler, Sam Hardaker) – 3:55 # Blow It All Away (Kevin Armstrong, Felix Howard, MacKichan) – 5:19 # Lentil (Sam Dixon, Furler) – 4:11 # Numb (Furler, Howard, James McMillan) – 4:26 # I Go to Sleep (The Kinks -cover) (Ray Davies) – 3:17 # Breathe Me (Carey, Furler) – 5:52 # Distractions (Binns, Furler, Hardaker) – 5:03 Sia Music - Lady Croissant == Arvostelut == * Allmusic: Allmusic review * Pitchfork Media: 5.2/10Pitchfork Media: Album review ==Lähteet== ==Aiheesta muualla== * Sia Music - Lady Croissant * Astralwerks - Sia Luokka:Vuoden 2007 konserttitallenteet Luokka:Sian albumit Luokka:Konserttielokuvat
Healing Is Difficult

Healing is Difficult on australialaisen laulaja-lauluntekijä Sian albumi vuodelta 2001. ==Kappaleet== # # # # # # # # # # # Sia Music - Healing Is Difficult ==Singlet== * Taken For Granted * Little Man * Drink To Get Drunk == Arvostelut == * AllMusic: Sia: Healing Is Difficul Viitattu 31.12.2022. * Desibeli.net: Sia: Healing Is Difficult Viitattu 31.12.2022. ==Lähteet== ==Aiheesta muualla== * Sia Music - Healing Is Difficult Luokka:Vuoden 2001 albumit Luokka:Sian albumit
Isä Ted

Isä Ted (Father Ted) on katolilaisista papeista kertova irlantilais- brittiläinen komediasarja, jota esitettiin huhtikuusta 1995 alkaen Channel 4 -kanavalla. Sarja kertoo kuvitteellisella Craggy Islandilla Irlannissa asuvan kolmen erilaisen papin ja heidän taloudenhoitajansa elämästä. Sarjaa tehtiin 25 jakson verran. Suomessa sarjaa esitettiin MTV3:lla 1990-luvun lopulla. Kolmatta kautta ja jouluspesiaalia ei ole esitetty Suomessa. 180px|thumb|left|Isä Tedin ensimmäisen tuotantokauden DVD-julkaisun kansi ==Näyttelijät== ==Lähteet== Luokka:1990-luvun brittiläiset tilannekomediat Luokka:Brittikomediat Luokka:Channel 4:n televisio-ohjelmat
We Are Born

We Are Born on australialaisen laulaja-lauluntekijä Sian albumi, joka julkaistiin kesäkuussa 2010. Albumi ylsi Suomen virallisen listan sijalle 24. == Kappaleet == # # # # # # # # # # # # # Sia Music - We Are Born == Arvostelut == * Allmusic: Allmusic review * Helsingin Sanomat: Nyt.fi * Metacritic: 68/100Metacritic * Rolling Stone: Rolling Stone * Soundi: Sia: We Are Born Viitattu 31.12.2022. == Lähteet == ==Aiheesta muualla== * Sia Music - We Are Born Luokka:Vuoden 2010 albumit Luokka:Sian albumit Luokka:Greg Kurstinin tuottamat albumit
Shadows Between the Sky

Shadows Between the Sky on avantgardistisen kitaristi Bucketheadin kahdeskymmenesseitsemäs studioalbumi, joka julkaistiin 5. helmikuuta 2010. Se ilmestyi seuraavana päivänä TDRSMusic:sta.TDRS - catalog Viitattu 28. toukokuuta 2010. Albumi on tyyliltää hyvin samantapainen kuin hänen vuonna 2009 julkaistu A Real Diamond in the Rough -albumi.Sputnikmusic - Buckethead Releases New CD Viitattu 28. toukokuuta 2010. == Kappaleet == # # # # # # # # # # # # # # # == Aiheesta muualla == * Shadows Between the Sky discogs.com -sivustolla ==Lähteet== Luokka:Bucketheadin albumit Luokka:Vuoden 2010 albumit
Lil Twist

Lil Twist (oik. Christopher L. Moore, s. 11. tammikuuta 1993 Oak Cliffey, Texas) on yhdysvaltalainen rap-artisti. Hän on artisti Young Money Entertainmentissa ja hänen debyytti-albuminsa julkaistiin kesällä 2011. == Lapsuus == Mooren vanhemmat ovat Rhona Moore ja Stephen L. Gray, ja hänellä on sisko Crystal McGriff. Kun Moore oli 10-vuotias, hän sai julkisuutta Dallasissa paikallisen biisinsä Texas Twistin avulla. == Ura == Kun Twist oli esiintymässä paikallisessa konsertissa, hän tapasi räppäri Lil Waynen. Konsertti vakuutti hänet niin paljon, että Wayne tarjosi hänelle paikkaa Young Money Entertainmentissa. Liittymisen jälkeen Lil Twist julkaisi kaksi Mixtapea: The Yearbookin, Class Presidentin. Sitten hän alkoi tehdä debyytti- albumiaan, Don't Get It Twistediä, joka oli määrä julkaista myöhään kesällä 2010. Twist julkaisi kesällä 2010 debyytti-singlensä Love Affairin. Lil Twist perusti oman levy-yhtiönsä, Takeover Soldiers LLC:n, johon on ilmoittautunut seuraavia räppäreitä: Dan Dan, Lil Za, Kevlar Rapstar, Lil Chuckee, ja Lil Best On Deck. Twist on myös mukana Young Hot Boyz -yhtyeessä. == Diskografia == ===Albumit=== * Don't Get It Twisted - 2011 ===Mixtapet=== * The Yearbook - 2009 * Class President - 2009 * Best Of Both Worlds * The Takeover: Carte Blanche Edition-2010 ===Singlet=== * Love Affair - 2011 * Little Secret - 2011 * Lifestyle - 2010 ===Muut kappaleet=== * The Leak feat Lil Wayne - 2009 ===Filmografia=== * Lottery Ticket - 2010 == Lähteet == Luokka:Yhdysvaltalaiset hip hop -artistit Luokka:Vuonna 1993 syntyneet Luokka:Elävät henkilöt
Timmion Records

Timmion Records Oy on suomalainen levy-yhtiö, joka julkaisee ja tuottaa 7"-singlejä sekä LP-levyjä, CD-levyjen ja muiden digitaalisten formaattien ohella. Timmion Records Oy omistaa Suomen ainoan vinyylikaiverruslaitteiston. Timmion Records Oy kaivertaa vinyylejä levy-yhtiöille, yhtyeille sekä yksityishenkilöille. Yhtiön omistavat Jukka Sarapää ja Sami Kantelinen. Sen toimitilat sijaitsevat Helsingissä, Kaapelitehtaalla. == Yhtyeet ja Artistit == * The Soul Investigators * Nicole Willis * Myron & E * Didier's Sound Spectrum * Kool Men & Diamond T. * Ernie Hawks * Ostari Njengi * The Soultors * Herb Johnson * Big Joe Louis * The Soul La-Das * Yona *Juhani * Kari Tapiiri * Roni Martin == Aiheesta muualla == * Yhtiön kotisivut * Timmion Myspacessa Luokka:Suomalaiset levy-yhtiöt
Paula Ruutu

Hertta Paulina (Paula) Ruutu, ent. Ruuth, o.s. Vannila, ent. Gran (23. lokakuuta 1906 Värtsilä Kuka kukin on (Aikalaiskirja) 1954, s. 726. (Viitattu 5.5.2019) – 22. kesäkuuta 1990 JoensuuKuolleita. Opetusneuvos Paula Ruutu. Helsingin Sanomat, 24.7.1990, s. 4.) oli suomalainen opettaja ja kansanedustaja. ==Henkilöhistoria== Ruutu toimi Maalaisliiton ja sittemmin Keskustapuolueen, kansanedustajana Pohjois-Karjalan läänin vaalipiiristä kahteen otteeseen, 20. helmikuuta 1962 – 4. huhtikuuta 1966 ja 22. syyskuuta 1967 – 22. maaliskuuta 1970. Jälkimmäisellä kerralla hän nousi eduskuntaan varaedustajan paikalta maaherraksi siirtyneen Esa Timosen tilalle. Hän toimi poliittisella urallaan myös presidentin valitsijamiehenä vuonna 1968 ja Joensuun kaupunginvaltuuston jäsenenä. Ruutu oli varsinaiselta ammatiltaan opettaja. Hän valmistui filosofian kandidaatiksi vuonna 1935 ja maisteriksi vuonna 1936. Hän työskenteli vuosina 1953–1970 Itä-Suomen seminaarin äidinkielen lehtorina ja vuosina 1970–1973 Joensuun korkeakoulun suomen kielen lehtorina. Hän sai vuonna 1973 opetusneuvoksen arvonimen. Ruutu toimi myös pitkään, vuodesta 1936 vuoteen 1953, Pohjois-Karjalan maakuntaliiton toiminnanjohtajana.Virtamo, Pekka: Pohjois-Karjalan maakuntaliitto ry. 1936-1985: puoli vuosisataa maakunnallista yhteistyötä. 1986. Pohjois-Karjalan maakuntaliiton julkaisuja, 0551-1925; n:o 5. Sivu 141. Ruudun vanhemmat olivat työnjohtaja Johan Alfred Gran ja Ida Katriina Avonius ja puoliso vuodesta 1934 pormestari Onni Uljas Ruutu. ==Julkaisuja== * Pohjois-Karjalan maakuntaliiton maakuntakirja. 1, 1938 * Joensuun kotiteollisuuskoulu vuosina 1970–1979, 1980, Veijo Saloheimo, Jaana Kilkki-Parviainen, Paula Ruutu, julkaisussa Pohjois- Karjalan kotiteollisuusyhdistys ry 1909–1979, ss. 48–49 == Lähteet == * ===Viitteet=== Luokka:Kansanedustajat Luokka:Suomen Keskustan poliitikot Luokka:Joensuun kaupunginvaltuutetut Luokka:Pohjois-Karjalan vaalipiiri Luokka:Suomalaiset opettajat Luokka:Vuonna 1906 syntyneet Luokka:Vuonna 1990 kuolleet
Lentokone kadoksissa

Lentokone kadoksissa on norjalainen Leif Hamren kirjoittama lentäjäkirja, joka on julkaistu Suomessa WSOY:n Nuorten toivekirjastossa vuonna 1959. Kirjoittaja on norjalainen lentäjäeverstiluutnantti. == Juoni == Kirjassa liikutaan Norjan ilmavoimien alueella. Päähenkilöt ovat nuoria kuljetuslentäjiä. Lentäjävänrikki Geir Gran saa keskellä yötä hälytyksen: hänen on lähdettävä Bodøn tukikohdasta mahdollisimman pian kiireelliselle ambulanssilennolle Kirkkoniemeen yksimoottorisella De Havilland Otter -koneella. Lentoparikseen hän saa nuoren kersantti Petter Hovdenin. Lento lähtee normaalisti mutta Finnmarkin ylängön keskimailla koneeseen tulee moottorivika ja miehet joutuvat turvautumaan laskuvarjoihin pilvipeitteen yläpuolella. Ennen hyppyä he saavat radioyhteyden Altan radioasemaan ja hätäviesti siis menee perille. Geir pääsee maahan turvallisesti, mutta Petter katkaisee jalkansa. Geir löytää nopeasti sopivan leiripaikan ja avustaa melko lähelle pudonneen Petterin paikalle käyttäen laskuvarjopakkauksen kumivenettä rekenä. Suksia ei ole mutta pajunoksista, laskuvarjon naruista ja aluksi myös kumivenepakkauksen tukivanerilevystä syntyy nopeasti lumikengät. Nyt alkaa kahden nuoren miehen vaativa Robinson-elämä laskuvarjoista tehdyssä teltassa. Elämästä tulee kovaa taistelua nälkää, kylmyyttä ja susia vastaan. Hätämuonat eivät riitä kuin pariin ateriaan, mutta ansametsästys ja kalastus tuottavat alkuvaikeuksien ratkettua riittävästi ruokaa ja talvikoulutuksen saanut Geir kaivaa lumen alta jopa poronjäkälääkin josta keitetään puuroa pahimman nälänhädän voittamiseksi. Kone on odotusten mukaan pudonnut muutaman kilometrin päähän ja Geir käy hakemassa sen hylystä kaikkea tarvittavaa - tosin taskulamppu on tuhoutunut, mutta hän laskee moottorista öljyä tyhjään purkkiin ja tekee siitä eräänlaisen myös keittimeksi kelpaavan öljylampun. Kartatkin on menetetty, koska ne jäivät avoimeen ohjaamoon ja tuuli on vienyt ne. Kaikkea muuta kyllä löytyy: öljyn lisäksi myös valopistooli ammuksineen, ylimääräinen laskuvarjo, istuintyynyjä, kirves sekä jopa eräästä lokerosta sinne hypätessä unohtunut Geirin piipputupakkapussikin. Paluu teltalle on tosin rankka lumisateen alkaessa. Hätämuonaakaan ei varavarjoihin kuulu. Hätäkutsu oli kuultu ja piiripäällikkö Ruste odottaa synkkänä sään paranemista: niin kauan kuin ylängöllä on huono sää ei ole mieltä lähettää ilmaetsijöitä, ja maapartiot ovat tiukoilla. Lopulta sääpalvelu ilmoittaa että tulisi muutaman päivän ajaksi paras mahdollinen sää, ja jo toisena etsintäpäivänä eräs Thunderjet-lentue, Pantterit, havaitsee lentäjien leirin. Nyt paikalle hälytetään ainoa laskeutumaan pystyvä kone, helikopteri joka poimii lentäjät kyytiin ja nämä pääsevät kotiin. Luokka:Nuortenkirjat Luokka:Norjalaiset romaanit Luokka:Vuoden 1959 kirjat
Vom Bordstein bis zur Skyline

Vom Bordstein bis zur Skyline on Bushidon ensimmäinen sooloalbumi, jonka julkaisi Aggro Berlin heinäkuussa 2003. Se sijoittui parhaimmillaan Saksan Media Control Charts albumilistalla sijalle 88. == Kappaleet == # # (feat. Billy13) # # # (feat. Fler) # # # # (feat. Alles ist die Sekte) # # # (feat. Joek2) # (feat. Fler) # (feat. Sahira) # (feat. Fler) # (feat. Fler) # # (feat. Fler) # (feat. Sahira) Bushido - Vom Bordstein bis zur Skyline lescharts.com Viitattu 20.5.2010 ==Listasijoitukset== Vuosi Lista Sijoitus 2003 Media Control Charts 88 ==Lähteet== Luokka:Vuoden 2003 esikoisalbumit Luokka:Bushidon albumit
Wataniya Airways

Wataniya Airways ( oli yksityinen kuwaitilainen lentoyhtiö, joka perustettiin vuonna 2005. Wataniya Airwaysin solmukohtana toimi Kuwaitin kansainvälinen lentoasema, josta yhtiö liikennöi 12 kohteeseen Lähi-idässä ja Euroopassa viiden Airbus-koneen laivastollaan. Wataniya Airways ajoi alas toimintonsa 16. maaliskuuta 2011. == Historia == Taloudellisten vaikeuksien seurauksena Wataniya Airways joutui lopettamaan toimintansa 16. maaliskuuta 2011. Lentoyhtiö ilmoitti, ettei se kykene korvaamaan jo varattujen lippujen hintoja asiakkailleen. Yhtiön omistajat keskustelevat parhaillaan yhtiön omistuksista ja tulevaisuudesta. == Kohteet == Wataniya Airways liikennöi Kuwaitista 12 kohteeseen Lähi-idässä ja Euroopassa. * Kuwait **Kuwait (Kuwaitin kansainvälinen lentoasema) Solmukohta * Bahrain **Al-Muharraq (Bahrainin kansainvälinen lentoasema) * Egypti **Aleksandria (Borg El Arab) (Borg El Arabin kansainvälinen lentoasema) **Kairo (Kairon kansainvälinen lentoasema) **Šarm al-Šaikh (Šarm al-Šaikhin kansainvälinen lentoasema) * Italia **Rooma (Leonardo da Vincin kansainvälinen lentoasema) * Itävalta **Wien (Wienin kansainvälinen lentoasema) * Jordania **Amman (Kuningatar Alian kansainvälinen lentoasema) * Libanon **Beirut (Rafik Haririn kansainvälinen lentoasema) * Saudi-Arabia **Jedda (Kuningas Abdilazizin kansainvälinen lentoasema) * Syyria **Damaskos (Damaskoksen kansainvälinen lentoasema) * Turkki **Istanbul (Atatürkin kansainvälinen lentoasema) * Yhdistyneet arabiemiirikunnat **Dubai (Dubain kansainvälinen lentoasema) == Laivasto == Wataniya Airwaysin laivasto maaliskuussa 2011 Konetyyppi Laivastossa Matkustajia Matkustajia Matkustajia Matkustajia Huomioita Konetyyppi Laivastossa F J Y Yhteensä Huomioita Airbus A320-214 7 0 26 96 122 == Aiheesta muualla == *Wataniya Airwaysin viralliset kotisivut === Lähteet === Luokka:Kuwaitilaiset lentoyhtiöt Luokka:Entiset lentoyhtiöt *[F]: Ykkösluokka *[J]: Bisnesluokka *[Y]: Turistiluokka